
1. Nedumerirea  
 
Oh, Tu, Doamne!... Oh, Tu, Doamne, 
Ce-ai trimis în prag de toamne 
pe-al Tău sol, înger atic, 
în Efes - oraș antic, 
cu trei zile înainte 
de-a pleca spre cele sfinte 
Maica noastră, a tuturor... 
Pentru ce atâta zor? 
De ce îngerul atic 
a zburat într-un nor mic 
și nu l-am putut vedea 
noi, ceilalți, când spovedea 
pe Cea Care a plâns mereu 
pe-al Său Fiu de Dumnezeu? 
 
Oh, Tu, Doamne!... Oh, Tu, Doamne, 
Ce-ai dat voie să-L condamne 
pe Acel Fără de Vină 
(când se ruga într-o grădină, 
în grădina Ghetsimani) 
cei mai de temut caimani... 
Colții lor, când și-au înfipt, 
orice frunză și-orice vipt 
au căzut, au făcut groapă 
Celui Care le-a fost Apă, 
le-a fost Țarină, Lumină... 
De-atunci toți la El se închină! 
 
Oh, Tu, Doamne!... Oh, Tu, Doamne, 
câte mii de vechi canoane 
mai avem a le purta 
s-ajungem la Dumneata, 
precum Maica prea Curată, 
Fecioara Neîntinată, 
când din margine de lumi 
au sosit bătrâni și juni, 
toți Apostolii, în grabă, 
să cinstească pe-a Ta Roabă? 
 
2. Rugămintea 
 
Tunet mare, tunet viu 
a adus preasfânt sicriu 
și-a dat veste în tot regatul 
că s-a zguduit uscatul; 
mări, oceane, alte ape 
au venit să-i stea aproape 
Celei Care, în trei zile, 
n-a ajuns printre fosile, 
ci în brațe de Păstor, 
printre îngeri – Călător... 
 
Oh, Tu, Doamne!... Oh, Tu, Doamne, 
ne grăiește prin icoane 
și ne învață și ne iartă 
când va fi la Judecată... 
Judecata de Apoi, 
să nu Te ascunzi de noi! 
 
Căci, precum a noastră Mamă 
a fost dusă într-o maramă 
de doi îngeri, doi șoimani, 
în Grădina Ghetsimani, 
să învelești a’ noastre trupuri 
cu iubire, în calupuri, 
să nu lași să putrezească 
ființa asta pământească, 
să ne dai viața de veci, 
nu doar zbor de lilieci!... 
 
Nu ne duce în întuneric, 
nu în peșteri părăsite, 
nu ne da destin himeric, 
nu sentințe urgisite! 
 
Nu lăsa al nostru glas 
să se piardă în vreun impas, 
fă-ne calea mai ușoară 
precum la a Ta Fecioară! 
 
Atunci, în Ierusalim,  
am făcut cu toți talâm 
Celei Care a închipuit 
pe-al Său trup ce-a dăruit 
Fiu de Om, de Dumnezeu, 
zămislind mereu-mereu 
Viață... Viața Cea Adevărată, 
Nemurirea – în cer, sperată! 
 
Când sobor de îngeri 
au sosit în prag, 
noi – simțind înfrângeri, 
ne-am făcut șirag 
de fulgi de zăpadă, 
ca din cer să cadă 
peste noi o boare... 
Doamne, ce onoare! 
 
Când sobor de îngeri 
au sosit în prag, 
noi – simțind înfrângeri, 
ne-am făcut șirag 
de lumini și stele, 
ca din cer să spele 
păcatele toate... 
Doamne, din mormânt ne scoate! 
 
Din orice nevoie, din orice ispită, 
ne salvează, Doamne, Iadul ’nu ne înghită! 
 
Din orice durere, din orice strâmtoare, 
ne salvează, Doamne, ființe târâtoare! 
 
Din orice mâhnire, din orice necaz, 
ne salvează, Doamne, ne dă un răgaz! 
 
Să ne dai răgazul de-a putea pătrunde 
azi și ieri și mâine, cum și când și unde 
vom a ne petrece viața de apoi... 
În Iadul cu smoală, în câmp cu trifoi? 
În flăcări ce ard inimi muribunde 
ce n-au știut, Doamne, să Te cate... unde? 
În flăcări ce ard suflete viclene 
sau în zbor de fluturi, de păsări cu pene? 
Să ne dai răgazul de-a putea înțelege 
ale Tale gânduri... Doamne, a Ta Lege! 
 
3. Remușcarea și căința 
 
Binecuvântat Chivot, 
nădejdea celor care-Ți cântă, 
inimii noastre pivot, 
poți să spui ce Te frământă, 
ce durere simți în suflet 
sau în trupu-Ți ofilit 
de atâta chin și urlet, 
de atâta plâns, jelit? 
 
Poți să spui de ce n-ai lacrimi, 
de ce ochii Îți sunt izvoare 
ce-au secat de așa a-crimi? 
 
Suflete înșelătoare… 
 
Cum de n-ați putut vedea 
Adevărul când durea? 
Adevărul, Calea, Viața… 
Voi ați fost atunci paiața! 
 
Voi, cei care ați condamnat, 
și nu el – Ponțiu Pilat, 
fiindcă el, guvernatorul, 
v-a încredințat onorul 
de-a salva de la sentință 
pe Cel Sfânt dar… neputință! 
 
Fost-ați prea neputincioși 
a gândi drept, mincinoși! 
Singuri, voi, v-ați înșelat 
și nu el – Ponțiu Pilat, 
voi ați hotărât prin vot 
și nu el - Pilat din Pont! 
 
Maica noastră, Te rugăm, 
dă-ne jug să ne înjugăm, 
dă-ne lanțuri, dă-ne fiare 
și pedepse glaciare, 
dar să nu ne dai uitării 
când vei trece zidul zării 
și să nu ne arzi de dor, 
să ne iei cu Tine în zbor! 
 
Dacă a întârziat trei zile, 
Toma a adus feștile 
care s-au aprins în noi 
când aflat-am mușuroi 
de furnici și de albine, 
când nu Te-am găsit pe Tine... 
 
Trei furnici și o albină, 
stând de strajă într-o verbină, 
al Tău strai să nu dispară 
pân’ Apostolii s-apară, 
ne-au șoptit în mare taină 
că Te-au luat în a lor haină 
îngerii trimiși din Ceruri 
de-al Tău Fiu... Ce ler, ce leruri! 
 
Leru-i, Maică, leru-i ler, 
astăzi Te-ai uitat din cer 
către fii Tăi, sărmanii? 
I-or mânca pe ei caimanii?! 
 
4. Izvorul de mir 
 
Dintr-al Tău mormânt, Fecioară, 
vin să își umplă a lor ulcioară 
și săracii, și bogații, 
păcătoșii, luminații, 
florile de iasomie 
și măriile – o mie, 
vin să bea din mirul sfânt 
și să facă jurământ... 
 
C-au aflat în cimitir 
nesecat izvor de mir! 
 
Îngerii, din înălțimi, 
printre ei... și heruvimi, 
au strigat cu toții în cor: 
- Nu mai plângeți, fraților! 
Voi, Apostoli luminați, 
lacrime nu mai vărsați, 
bucurați-vă mereu, 
Maria-i cu Dumnezeu! 
Bucurați-vă, copii, 
căci în grija Ei veți fi! 
 
Ascultând, copii toți 
au jurat pe fii, nepoți, 
pe tot ce aveau mai sfânt 
că vor crede într-un Cuvânt, 
că vor crede în trei Cuvinte, 
le vor ține mereu minte... 
 
Iar de-atunci, Sfânta Treime 
se pogoară în mulțime; 
de-o fi zi sau de-o fi noapte, 
credincioșii cred în șoapte... 
 
Șoapte tainice, divine 
cad încet peste coline, 
ei le-adună bob cu bob 
chiar de e stăpân sau rob, 
ei le-adună fir cu fir, 
știu că sunt izvor de mir... 
 Izvor tămăduitor... 
Să-i rămâi pe veci dator! 
Slavă Tatălui și Fiului și Sfântului Duh! 
Să ne închinăm cu credință 
la Sfânta Treime, 
în suflet – cu umilință 
pentru așa Greime! 
 
Să ne închinăm cu slavă 
la Cea mai Curată, 
al nost’ suflet fie lavă 
de la Ea furată! 
 
Să ne închinăm cu sete 
la Sfânta Fecioară, 
gândul nostru în versete 
către Dânsa zboară! 
 
5. Pururea Fecioara Maria 
 
Și dacă trebuia să se nască  
Mântuitorul 
din seminția lui David,  
după făgăduința dumnezeiască, 
a văzut tot muritorul 
minunea cerească... 
 
Înainte, în timpul și după nașterea  
cea mai presus de fire, 
învingând cunoașterea, 
fără vreo vinovăție, 
Ea trăit-a în curăție  
desăvârșită 
dar, ca să nu fie pedepsită 
și omorâtă cu pietre 
aduse din vetre, 
se face vorbire 
lui Iosif în vis 
și nu prin înscris 
când, în timpul somnului, 
i se arată îngerul Domnului 
ce îi aduce veste: 
„căci ceea ce s-a zămislit într-însa de la Duhul Sfânt este” (Matei 1, 20).  
 
Fiind din seminția lui David,  
Maria, 
zămisleşte pe Fiul lui Dumnezeu  
ca fecioară 
(precum spune Biblia) 
iar preadreptul Iosif - încercat la greu, 
n-a mai părăsit-o… 
cum gândise prima oară! 
 
Și, cu pietre, nu au mai lovit-o! 
Sfântul Maxim Mărturisitorul zice: 
„Cu adevărat zămislirea şi naşterea au fost cu totul curate şi neatinse de 
sămânţă şi de stricăciune şi de aceea Maica Celui născut din Ea e fecioară 
şi după naştere, rămânând prin naştere şi mai nepătimitoare, ceea ce e cu 
totul străin firii şi mai presus de raţiune... Lucru şi auzire cu adevărat 
minunate e că s-a făcut naştere şi ieşire de prunc, închizătorile mădularelor 
de naştere ale Celei Ce a născut nedeschizându-se”. 
6. Nașterea Mariei, un miracol însuși 
 
Ioachim, neam împărătesc, 
descendent fără de fii, 
griji în tin’ se răzvrătesc... 
 
- De ce, Doamne, nu mai vii? 
 
De ce, Doamne, într-a mea casă 
ai trimis tăiș de coasă? 
Toți mă taie, mă omoară, 
fiindcă n-am fecior, fecioară! 
 
De ce, Doamne?... De ce, Doamne, 
a mea casă-i făr’ de mame? 
 
Tu ai vrut să am soție 
dar și ea plânge când știe  
că nu poate da pomană 
celor duși... lumea-i dușmană! 
 
Ne huiduie, ne blesteamă, 
nu le e de Tine teamă, 
ne împroașcă în orice clipă 
cu ocări, cu vorbe în pripă... 
 
Noi rugăm a Ta Putere 
să ne ierți de-așa durere, 
chiar dacă am ajuns bătrâni 
încă avem două mâni 
ca să legănăm cu ele 
pruncul ce mereu Ți-om cere! 
 
Astfel, se ruga prin munte 
Ioachim, riduri pe frunte... 
 
Ana, soața credincioasă, 
se ruga plângând prin casă 
iar când se ruga în grădină 
n-avea somn, n-avea hodină: 
- Al meu Domn, al meu Stăpân, 
dacă merg să dorm în fân 
și sărut flori de trifoi, 
poți trimite și la noi 
un copil, băiat sau fată? 
Iartă-ne, Doamne, odată! 
 
Aducându-Și, dar, aminte 
de a Anei rugăminte 
și știind că-i din David, 
regele - de El, avid, 
seminția cea aleasă... 
Domnul și-a trimis Mireasă! 
 Și-au primit copil din flori... 
Pe Ioachim îl trec fiori, 
Ana face plecăciune  
iar Maria - în rugăciune! 
 
7. Adormirea și plecarea la Ceruri 
 
Arhanghelul Gavriil, 
vestitorul Tău agil, 
a venit și-a prins curaj 
să Îți transmită un mesaj 
de la Fiul Tău Iubit... 
Vremea e de reîntâlnit! 
 
“Vremea este a muta pe Maica Mea la Mine.  
Nu te teme de aceasta, ci primeşte cuvântul cu bucurie, de vreme ce vii la viaţa cea 
nemuritoare!”. 
 
În zadar iudeii s-au întărâtat, 
gânduri pângărite - când au cugetat, 
când chemat-au ceasul rău 
asupra trupului Tău, 
dar soborul îngeresc s-a înspăimântat 
între morți văzându-Te, 
știind sufletu-Ți curat 
spre Domnul purtându-Te… 
 
Pe Munte al Măslinilor 
Tu suisei ieri în zor’ 
să te rogi la Dumnezeu, 
și-a trimis un alizeu 
ca să Îți spună bun venit 
pe pământ făgăduit, 
să Îți dea binecuvântare 
pentru a Ta grea încercare… 
 
Iar toți pomii și copacii, 
libelulele, gândacii, 
minune - când au văzut, 
în genunchi ei au căzut… 
 
Ți-au dat cinste, închinăciune 
precum slugi însuflețite 
muntele în rugăciune, 
stâncile încărunțite… 
 
Început-au să se închine 
printre lacrimi și suspine, 
Te rugau cu toții în cor 
să nu pleci că mor de dor… 
 
Doar că Tu, a lor Stăpână, 
c-o floare-de-colț în mână, 
Te-ai întors la a Ta casă… 
Prea ferice credincioasă! 
 
Casa-Ți s-a cutremurat, 
Tu pe rude ai chemat, 
pe prieteni, pe vecini, 
să le spui de-așa pricini. 
 
Lumânări… când ai aprins, 
la ferestre stele-au nins, 
Domnul Însuși Te striga: 
- Te aștept, Mireasa Mea! 
 
Mulțumindu-I negreșit, 
casa toată Ți-ai grijit, 
pe-al Tău pat ai pus mătasă 
țesută de Tine în casă 
iar vecinii au adus totuși 
busuioc și flori de lotuși… 
 
Trei albine vin și ele 
să Îți pună pe buze miere. 
 
Și începi să povestești 
de minunea ce-o trăiești, 
despre vestea ce-ai primit 
de la îngerul uimit… 
 
Spre încredințarea ce-ai grăit, 
le-arăți darul pipăit: 
o stâlpare de finic… 
Omul drept va fi voinic! 
 
„Dreptul ca finicul va înflori și ca un cedru din Liban se va înmulți”  
(Vechiul Testament, Psalmul 91:12).  
 
Iar femeile chemate 
plângeau că sunt blestemate 
a rămâne fără Mamă… 
Sărutau a Ta maramă! 
 
Or, în preadreapta-Ți credință, 
le-ai făcut făgăduință 
cum că în grija Ta vor fi… 
Lumea întreagă o vei umbri! 
 
Când grăit-ai Tu aceste’ 
a venit fără de veste 
tunet negru, tunet greu... 
Semn trimis de Dumnezeu! 
 
Arătatu-s-au mulți nori 
ce cărau de subțiori 
pe Apostolii plecați 
ca să își caute alți frați... 
 
Printre ei Tu îi aștepți 
pe ierarhii înțelepți: 
prieten bun, nedespărțitul 
Dionisie Areopagitul; 
îmbrăcați în flori de tei, 
Ierotei şi Timotei. 
 
Aflând despre a Ta plecare, 
de lacrimi - făceau vărsare: 
"Noi, o, Stăpână, ştiindu-Te în lume, ca şi cu singur Stăpânul nostru şi 
Dascălul ne mângâiam; dar acum cum vom putea să suferim greul acesta? 
Însă de vreme ce cu voia Fiului şi Dumnezeului Tău Te muţi spre cele ce 
sunt mai presus de lume, pentru aceasta plângem, precum vezi şi lăcrimăm, 
cu toate că într-alt chip ne bucurăm despre cele ce sunt asupra Ta 
rânduite".  
Spre dânșii degrab’ priveai 
și așa le răspundeai: 
"Prietenii Mei şi ucenicii Fiului şi Dumnezeului Meu, nu faceţi bucuria Mea 
plângere, ci-Mi îngrijiţi trupul, precum Eu Îl voi închipui pe pat". 
Și, iertându-Te cu toți, 
ai purces printre enoți 
când, culcându-Te pe pat, 
al Tău trup S-a înălțat… 
 
Al Tău suflet preaales 
lângă trupu-Ți a purces 
înspre Domnul și-al Său Fiu… 
O fi ajuns prea târziu? 
 
Ei, de atâta așteptare, 
s-au gândit la o îndreptare 
când făclii și când cântări 
petreceau mormântu’ în zări… 
 
Orbilor le-au dat vedere, 
la bolnavi le-au luat durere, 
surzii încep și ei s-audă... 
Sunt iertați de soarta crudă! 
 
Ologii acum pot merge... 
Asta-i sfânta nouă Lege! 
Zidurile se zidesc 
în Ierusalim ceresc! 
 
Îngerii din Ceruri cântă 
iar văzduhul o încântă 
pe-orice ființă pământeană, 
fie om sau… buruiană! 
 
La această sărbătoare 
se întâmplă și-o oroare… 
 
Chemând pe unii din popor, 
mai-marii iudeilor 
au dat ordine păgâne 
să răstoarne, să dărâme 
patu’ în care a adormit 
și în care s-a primenit 
trupul cel de viaţă începător… 
Domnul n-a rămas dator! 
 
Le-a trimis pedeapsă grea: 
ai lor ochi n-ar mai vedea! 
 
Cel ce-a dat drumul la câini 
și-a pierdut a’ sale mâini… 
Fost-a, astfel, judecat: 
mâinile tăiate, lipite de pat! 
 
Dar, în clipa cea cumplită, 
a lui fire acum cioplită 
a înțeles și a crezut... 
În genunchi el a căzut! 
 
Și aflând tămăduire 
de la Domnul – din iubire, 
a primit a’ sale mâni… 
Iartă-ne c-am fost păgâni! 
 
Toți orbiții au fost iertați… 
Ieri - păgâni, azi – vindecați! 
 
Apostolii se îndreaptă 
cu al Tău trup spre marea poartă 
din Grădina Ghetsimani… 
Tu, parfum de crini, emani! 
 Parfumul cel minunat 
pe Toma l-a întârziat; 
trei zile, trei nopți, trei zori, 
rătăcit-a el prin flori… 
 
Toma foarte întristat 
de îngeri că s-a rugat 
să-i deschidă sfânt mormânt… 
Un ultim deznodământ! 
 
Îngerii bat din aripe 
și în două sau trei clipe 
s-a deschis piatra cea grea… 
Atunci Toma ce vedea? 
 
Doar veșmântul Tău întins 
în sicriul unde-au nins 
fluturii cei de Lumină… 
Trupul nu-i! Cine-i de vină? 
 
Giulgiul, ca o mângâiere, 
strânge în sinea-i grea durere… 
După trupu-Ți călător 
și dânsul plânge de dor! 
 
8. Ceruri Noi și Pământ Nou 
 
Cu-al Tău trup și cu-al Tău suflet 
la Ceruri Te-ai ridicat, 
Tu, Rază de Iubire, 
Tu, Rază de Lumină, 
pre noi ai predicat 
când blana-Ți de hermină 
în ea ne-a îmbrăcat 
făcând al nostru trup 
să fie mai smerit 
iar sufletul, săracul, 
să-i care la cer sacul... 
  
De pe tronu-Ți de Regină, 
caută spre pământeni 
și ne spală de rugină 
ca să fim ai Tăi curteni! 
 
Ne ridică prin iubire, 
ne ridică prin credință, 
nu se piardă a noastră fire 
retrăind vechea sentință! 
 
Ne dă Ceruri Noi, palate 
de speranță, de virtute, 
inimile exilate 
le primește într-a Ta curte! 
 
Să le-așezi în Pământ Nou, 
să le dai o nouă haină, 
grija Ta – râvnit cadou 
ce ne va încălzi la iarnă! 
 
Fiindcă... Tu ești Cea dintâi 
ridicată în slăvi cerești, 
după Tine – ai Tăi fii 
vor veni, să nu-i oprești! 
 
Va veni la mântuire, 
să se facă voia Lui, 
suflet trist – grea bântuire, 
vrea în grija Tatălui... 
 
“Sfântă Marie, Maica lui Dumnezeu,  
roagă-Te pentru noi păcătoşii, acum şi în ceasul morţii noastre. Amin!”. 
 
Oh, Tu, Binecuvântată! 
Depărtează de la noi 
patima înfierbântată, 
răutăți și alt gunoi: 
uitarea și trândăvirea, 
neiertarea, lenevirea, 
minciuna și neputința, 
păcatul și necredința, 
gândul rău, gândul viclean… 
Vrem semn roșu de țiclean! 
 
Oh, Tu, Candelă a Luminii! 
Oh, Tu, Flacără a Credinței! 
Ia din lume mărăcinii 
ai durerii și-ai căinței! 
 
Le dă foc la cap de Rai 
sau la margine de Iad, 
fă din toate Nou Serai 
unde vise nu mai ard! 
 
Unde visele sunt vii, 
unde visele nu îngheață, 
le împlinește precum știi, 
le fă zori de dimineață! 
 
Le fă zori, le fă zorele 
iar pre noi – rouă pe ele! 
 
 
9. Magnificat anima mea Dominum! 
 
Și a fost cântarea noastră: 
- Măreşte suflete al meu pe Domnul! 
 
Și rugăm ’ne vină somnul: 
- Oh, Tu, Doamne!... Oh, Tu, Doamne, 
cu al Tău zâmbet ne adoarme! 
(10.08 -11. 08. 2019) 
 
